ลักษณะร้าน + บรรยากาศ 
ร้าน มงคลชัย เป็นร้านขายข้าวมันไก่เจ้าเก่าแก่ในย่านเทเวศน์ และผมได้ไปทำงานแถวนั้นเลยไปลองชิมรสชาติซะเลย
บรรยากาศร้านนั้นก็จะเป็นบรรยากาศแบบง่ายๆ หน้าร้านจะขายอยู่ติดทางเดิน มีลุงป้าช่วยกันทำ ด้านในร้านเป็นที่นั่งมีความสะอาด แสงเยอะนั่งสบาย

ที่ตั้งร้าน
ร้านจะตั้งอยู่ในย่านเทเวศ ฝั่งตรงข้ามกับ ธนาคารแห่งชาติ

เมนูเด่นและราคาโดยประมาณ
เมนูขึ้นชื่อของร้านก็คงจะเป็นข้าวมันไก่ครับ ที่ใครมากินที่ร้านก็ต้องสั่งกัน
ราคาต่อจานจะเริ่มต้นที่ 40 บาท

รสชาติอาหาร
วันนี้ผมสั่งข้าวมันไก่เนื้อล้วนมากิน ได้มาแล้วรู้สึกตกใจเล็กน้อย เพราะข้าวเยอะ แต่ไก่มีไม่มาก แต่เมื่อมองลึกลงไปจะพบว่าร้านนี้เค้าไม่ "ตบ" เนื้อไก่ให้แบน แต่จะให้เป็นชิ้นหนาๆเลยทีเดียว
ลองชิมรสชาติข้าวมันไก่จานนี้แล้ว โดยรวมๆแล้วก็ให้รสธรรมดา ไม่ต่างจากร้านทั่วไปมากนัก น้ำจิ้มของร้านจะเป็นรสหวานเข้มแฝงด้วยรสเผ็ดอ่อนๆ ช่วยชูรสชาติในจานได้เป็นอย่างดี ตัวน้ำซุปมีรสหวานอ่อนๆกินเพลินๆปิดท้ายมื้อได้ดี

สรุปโดยรวม (เต็ม 10)
ให้ 7 คะแนนครับ เพราะ รสชาติมาตรฐาน ทานง่าย และสะอาดดี

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  10 / 9 / 56
